ສຫລ ຈະໃຫ້ການຊ່ວຍເຫຼືອ ຕື່ມອີກ 2.5 ລ້ານໂດລາ ແກ່ລາວ ເພື່ອຮັບມືກັບໂຄວິດ-19
ສະຫະລັດອາເມຣິກາ ໄດ້ມອບທຶນການຊ່ວຍເຫຼືອ ຫຼາຍກວ່າ 7.5 ລ້ານໂດລາ ເພື່ອຊ່ວຍ ສປປ ລາວ ໃນການຮັບມື ກັບການແຜ່ລະບາດ ຂອງພະຍາດ COVID-19. 
ລັດຖະບານສະຫະລັດອາເມຣິກາ ໂດຍຜ່ານໂຄງການ (USAID) ໄດ້ເພີ່ມທຶນ ການຊ່ວຍເຫຼືອຈຳນວນ 2 5 ລ້ານໂດລາສະຫະລັດໃນການຫຼຸດຜ່ອນ ແລະປ້ອງ ກັນການແຜ່ລະບາດພະຍາດໂຄວິດ-19 ໃນ ສປປ ລາວ ໂດຍການຮ່ວມມື ກັບລັດຖະບານ ສປປ ລາວ ອົງການ USAID ຈະໃຫ້ທຶນເພີ່ມແກ່ບັນດາອົງການສາກົນປະຈຳ ສປປ ລາວ ໃນການຄວບຄຸມການລະບາດ ຂອງເຊື້ອໄວຣັສໂຄໂຣນາ ທ່ານ ປອ ປີເຕີ ເຮມອນ ເອກອັກຄະລັດຖະທູດສະຫະລັດອາເມຣິກາປະຈຳ ສປປ ລາວ ໄດ້ກ່າວວ່າ “ທຶນການຊ່ວຍເຫຼືອ ຈາກສະຫະລັດອາເມຣິກາ ໄດ້ຢໍ້າ ຄືນ ເຖິງຄວາມໝາຍໝັ້ນ ຂອງການຮ່ວມມືແບບກວມລວມລະຫວ່າງສະຫະລັດ ອາເມຣິກາ ແລະ ສປປ ລາວ” ທ່ານໄດ້ກ່າວຕື່ມອີກວ່າ “ພວກເຮົາມີຄວາມພາກ ພູມໃຈກັບຄວາມໝາຍໝັ້ນທີ່ຕິດພັນກັບການຊ່ວຍເຫຼືອທາງດ້ານວຽກງານສະກັດ ກັ້ນພະຍາດ COVID-19 ເຊິ່ງມາຮອດປັດຈຸບັນໄດ້ບັນລຸເຖິງ 7 5 ລ້ານໂດລາ ສະຫະລັດອາເມຣິກາໄດ້ໃຫ້ການສະໜັບສະໜູນ ສປປ ລາວ ເພື່ອປະກອບສ່ວນ ເຂົ້າໃນຄວາມພະຍາຍາມ ເພື່ອສະກັ້ນການແຜ່ລະບາດຂອງໄວຣັສຮ້າຍນີ້ ພ້ອມທັງປ້ອງກັນສຸຂະພາບ ແລະຄວາມເປັນຢູ່ທີ່ດີຂອງປະຊາຊົນລາວ ” ສະຫະລັດອາເມຣິກາໄດ້ມອບທຶນການຊ່ວຍເຫຼືອຫຼາຍກວ່າ 7 5 ລ້ານໂດລາເພື່ອ ຊ່ວຍ ສປປ ລາວ ໃນການຮັບມືຕ້ານການແຜ່ລະບາດຂອງພະຍາດ COVID-19 ໃນເດືອນກຸມພາທີ່ຜ່ານມາສະຫະລັດອາເມຣິກາໂດຍຜ່ານອົງການ USAID ໄດ້ມອບ ອຸປະກອນການແພດ ເພື່ອເປັນການປະກອບສ່ວນ ໃຫ້ບັນດາເຈົ້າໜ້າທີ່ ຈາກຂະແໜງສາທາລະນະສຸກ ໃນການປະຕິບັດໜ້າທີ່ ດູແລຮັກສາຄົນປ່ວຍ ໃຫ້ ມີຄວາມປອດໄພ ໃນເດືອນມີນາ ອົງການ USAID ໄດ້ມອບທືນຫ້ວງໃໝ່ຫຼາຍກວ່າ 1 9 ລ້ານໂດລາ ເພື່ອໃຊ້ເຂົ້າໃນການສະກັດກັ້ນ COVID-19 ພາຍໃນເດືອນທີ່ຜ່ານມາ ສະຫະລັດອາເມຣິກາໄດ້ມອບທຶນການຊ່ວຍເຫຼືອຕື່ມອິກ ປະ ມານ 3 17 ລ້ານໂດລາ ຈາກສູນຄວບຄຸມ ແລະ ປ້ອງກັນພະຍາດຂອງສະຫະ ລັດອາເມຣິກາ (USCDC) ນອກນັ້ນ ຍັງມີເຄື່ອງກວດຫາສານຊີວະໂມເລກຸນ (PCR) ຈຳນວນສອງເຄື່ອງ ແລັບທັອບຈຳນວນສິບເຄື່ອງ ເຄື່ອງອົບຂ້າເຊື້ອ ເຄື່ອງກັ່ນຕອງອາກາດພິເສດສຳລັບຫ້ອງທົດລອງມອບໂດຍ ລັດຖະບານສະຫະລັດ ແລະ ອົງການພາກເອກະຊົນເຊິ່ງມອບໃຫ້ແກ່ ສູນວິເຄາະ ແລະ ລະບາດວິທະຍາ ກະຊວງສາທາລະນສຸກ ເພື່ອຊ່ວຍນັກວິທະຍາສາດ ແລະ ເຈົ້າໜ້າທີ່ຈາກສາທາລະນະສຸກ ນໍາໃຊ້ເຂົ້າໃນການກວດ ແລະ ຕິດຕາມຢ່າງເປັນລຳດັບ ຜ່ານທຶນການຊ່ວຍເຫຼືອຫລ້າສຸດ ອົງການ USAID ແມ່ນຈະໄດ້ປະກອບສ່ວນໃນການສົ່ງເສີມເຊັ່ນ: ໃນໄລຍະ 20 ກວ່າປີທີ່ຜ່ານມາ ສະຫະລັດອາເມຣິກາໄດ້ປະກອບສ່ວນເກືອບເຖິງ 92 ລ້ານໂດລາ ໃນການຮ່ວມມືໃນຂະແໜງສາທາລະນະສຸກ ໃນໄລຍະເວລານີ້ ອົງການ USCDC ອົງການ USAID ແລະ ອົງການຫຼຸດຜ່ອນໄພຂົ່ມຄູ່ທາງດ້ານໄພພິບັດ (DTRA) ໄດ້ໃຫ້ການສະໜັບສະໜູນໃນການຈັດຝຶກອົບຮົມໃຫ້ແກ່ພະນັກງານແພດໝໍໃນ ສປປ ລາວ ຫຼາຍກວ່າພັນຄົນ ຈາກສູນກາງ ແລະ ທ້ອງຖີ່ນ ລວມທັງນັກລະບາດວິທະຍາ ທີ່ຢູ່ແຖວຫນ້າ ແລະ ບັນດາຊ່ຽວຊານຈາກຂະແໜງສາທາທີ່ປັດຈຸບັນກຳລັງຕໍ່ສູ້ຮັບມືກັບການລະບາດ COVID-19 ໂດຍ ຜ່ານໂຄງການ President’s Malaria Initiative (PMI), USAID ໄດ້ໃຫ້ການຊ່ວຍເຫຼືອລັດຖະບານ ສປປ ລາວ ໃນການຫຼຸດຜ່ອນ ຈຳນວນກໍລະນີໄຂ້ມາເລເລຍ ໄດ້ເຖິງ 80 ເປີເຊັນໃນໄລຍະສິບປີທີ່ຜ່ານມາ ສະຫະລັດຍັງໄດ້ຊ່ວຍ ສປປ ລາວ ໃນວຽກງານການລົບລ້າງພະຍາດຕາສານ ໃນປີ 2018 ການຕິດເຊື້ອ HIV/AIDS ໃນ ສປປ ລາວ ໄດ້ມີການຫຼຸດລົງຢ່າງຕໍ່ເນື່ອງໃນສອງທົດສະວັດທີ່ຜ່ານມາ ອັນເນື່ອງມາຈາກຜົນສຳເລັດຂອງໂຄງການປ້ອງກັນ ແລະ ປິ່ນປົວ HIV ເຊິ່ງຈັດຕັ້ງປະຕິບັດໂດຍລັດຖະບານ ສປປ ລາວ ໂດຍຮ່ວມກັບຊຸມຊົນໃນທ້ອງຖີ່ນເຊິ່ງສະໜັບສະໜູນຈາກ The U S President’s Emergency Plan for AIDS Relief (PEPFAR) ຕົວຢ່າງວຽກງານເຫຼົ່ານີ້ ແລະຍັງມີວຽກງານອື່ນໆອີກທີ່ໄດ້ສະແດງໃຫ້ເຫັນເຖິງການຮ່ວມມືໄລຍະຍາວ ຂອງລັດຖະບານ ສປປ ລາວ ແລະ ປະຊາຊົນລາວ ໂດຍຜ່ານຫຼາຍໆໂຄງການທີ່ຊ່ວຍໃນການພັດທະນາໝາກຜົນ ແລະ ບັນລຸເປົ້າໝາຍການພັດທະນາປະເທດຊາດ